Ir-Regolament Tal-Kummissjoni (KEE) Nru 1429/92
tas-26 ta’ Mejju 1992
li jemenda r-Regolament (KEE) Nru 2568/91 dwar il-karatteristiċi taż-żejt taż-żebbuġ u l-fdal taż-żejt taż-żebbuġ u dwar il-metodi rilevanti tal-analiżi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ekonomika Ewropea;
Wara li kkunsidrat ir-Regolament tal-Kunsill Nru136/66/KEE tat-22 ta’ Settembru1966 dwar it-twaqqif tal-organizzazzjoni komuni tas-suq taż-żjut u x-xaħmijiet [1], kif ġie emendat l-aħħar bir-Regolament (KEE) Nru 356/92 [2], u b’mod partikolari Artikolu 35a tiegħu,
Billi, minħabba żviluppi fir-riċerka, il-karatteristiċi taż-żejt taż-żebbuġa kif imfisser fir-Regolament tal-Kummissjoni (KEE) Nru 2568/91 [3], kif emendat bir-Regolamenta (KEE) Nru 3682/91 [4], għandu jkun miżjud sabiex jiżgura aħjar il-purità tal-prodotti li jkunu marketed u biex ikun maħsub għall-metodu rilevanti tal-analiżi;
Billi, sabiex ma ssirx ħsara lill-kummerċ, irid isir provvediment biex iż-żejt ippakkjat qabel id-dħul fis-seħħ ta’ dan ir-Regolament ikun meħlus matul perjodu limitat;
Billi r-Regolament (KEE) Nru 2568/91 irid għalhekk jiġi emendat,
Billi l-Kumitat ta’ Ġestjoni għaż-Żjut u x-Xaħmijiet ma tax il-fehma tiegħu fiż-żmien stipulat mill-President tiegħu,
ADOTTAT DAN IR-REGOLAMENT:
Artikolu 1
L-Annessi għar-Regolament (KEE) Nru 2568/91 huma hawnhekk emendati kif stabbiliti fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament m’għandux jgħodd għaż-żejt taż-żebbuġa u l-fdal taż-żejt taż-żebbuġa ppakkjati qabel id-dħul fis-seħħ ta’ dan ir-Regolament u mqiegħda fis-suq sal-31 ta’ Ottubru 1992.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, fis-26 ta’ Mejju 1992.